Source: http://www.bazi.sk/obchodne-podmienky/
Timestamp: 2018-02-17 23:31:00+00:00
Document Index: 14708934

Matched Legal Cases: ['§ 7', '§ 10', '§ 11', '§ 10', '§ 11', '§ 10', '§ 15']

Obchodné podmienky | 八字 BaZi
pre poskytovanie osobného a kariérneho poradenstva, konzultácií,
predaj infoproduktov, e-kníh
prostredníctvom internetového portálu bazi.sk
a na základe zmlúv uzatvorených mimo prevádzkových priestorov predávajúceho
Obchodná spoločnosť MSP Controlling, s. r. o. so sídlom Letná 1077/11, 064 01 Stará Ľubovňa, zapísaná v Obchodnom registri Okresného súdu Prešov, oddiel: Sro, vložka č. 33377/P, IČO: 46 869 506, DIČ: 2023685807 (ďalej len „predávajúci“ v príslušnom gramatickom tvare) je prevádzkovateľom internetového portálu sk umiestneného na internetovej adrese http://www.bazi.sk a v rámci svojho predmetu podnikania je oprávnený poskytovať poradenskú činnosť ako aj maloobchod. Predávajúci uzatvára zmluvy aj mimo svojich prevádzkových priestorov.
MSP Controlling, s. r. o.
Letná 1077/11
E-mail: info@bazi.sk
Tel. kontakt: +421 908 574 654
Objednávateľ poradenskej služby (osobného poradenstva a/alebo kariérneho poradenstva, osobnej a/alebo kariérnej konzultácie, kurzu, workshopu a inej súvisiacej činnosti (ďalej len „poradenské služby“ v príslušnom gramatickom tvare)) je spotrebiteľ alebo podnikateľ, ktorý uzatvoril s predávajúcim zmluvu o poskytnutí poradenskej služby za dohodnutú cenu (ďalej len „objednávateľ“ v príslušnom gramatickom tvare).
Kupujúci infoproduktov (kniha a iné produkty ponúkané predávajúcim (ďalej len „infoprodukty“)) je spotrebiteľ alebo podnikateľ, ktorý uzatvoril s predávajúcim kúpnu zmluvu predmetom ktorej je prevod vlastníckeho práva k infoproduktu za dohodnutú kúpnu cenu (ďalej len „kupujúci“ v príslušnom gramatickom tvare).
Objednávateľ e-knihy (elektronické publikácie) je spotrebiteľ alebo podnikateľ, ktorý uzatvoril s predávajúcim zmluvu o poskytovaní elektronického obsahu nedodávaného na hmotnom nosiči za dohodnutú cenu (ďalej len „objednávateľ e-knihy“ v príslušnom gramatickom tvare).
Objednávateľ a objednávateľ e-knihy sú ďalej spoločne označovaní aj ako „objednávateľ“.
Odberateľ noviniek je spotrebiteľ alebo podnikateľ, ktorý požiadal o zasielanie marketingových ponúk, newsletterov, informácií o ponúkaných službách, produktoch, novinkách, a to vyplnením údajov – meno a e-mailová adresa a potvrdením žiadosti možnosťou „ODOBERAŤ“.
Objednávateľ poradenských služieb, kupujúci infoproduktov, objednávateľ e-knihy, odberateľ noviniek sú ďalej spoločne označovaní aj ako „zákazník“ alebo „zákazníci“.
Tieto Obchodné podmienky sú zobrazené a prístupné na internetovej stránke bazi.sk a je tak umožnená ich archivácia a reprodukcia zákazníkom. Tieto Obchodné podmienky sú vždy prístupné aj v priestoroch, kde predávajúci umožňuje uzatvárať zmluvy mimo prevádzkových priestorov predávajúceho.
Spotrebiteľ, ktorý objednáva poradenské služby, infoprodukty alebo e-knihy mimo prevádzkových priestorov predávajúceho súhlasí s tým, že tieto Obchodné podmienky ako aj súvisiace potvrdenia a informácie v zmysle zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho mu budú odovzdané predávajúcim bezodkladne po podpísaní objednávky, a to prostredníctvom e-mailu.
Odoslaním vyplnenej objednávky alebo vyplneného formuláru na odber noviniek alebo podpísaním objednávky zákazník potvrdzuje, že sa oboznámil so znením týchto Obchodných podmienok predávajúceho ako aj to, že s Obchodnými podmienkami súhlasí.
Predávajúci komunikuje so zákazníkom najmä, nie však výlučne prostredníctvom internetového portálu bazi.sk a prostredníctvom e-mailu: info@bazi.sk.
Orgánom dozoru nad činnosťou predávajúcehoje Inšpektorát SOI pre Prešovský kraj, Obrancov mieru 6, 080 01 Prešov 1.
Zákazník má právo na uzavretie zmluvy o poskytovaní poradenských služieb s predávajúcim za podmienok uverejnených na internetovom portáli bazi.sk, podmienok ustanovených týmito Obchodnými podmienkami a príslušnými všeobecne záväznými právnymi predpismi. Dojednania v zmluve dohodnuté medzi predávajúcim a objednávateľom odchylne od Obchodných podmienok majú vždy prednosť pred znením týchto Obchodných podmienok. Špecifikácia poradenských služieb je uvedená na internetovom portáli bazi.sk alebo v prípade zmluvy uzatváranej mimo prevádzkových priestorov predávajúceho v listinnej podobe v dokumente s označením objednávka.
Poradenské služby na stránkach internetového portálu bazi.sk zákazník objednáva u predávajúceho formou vyplnenej a odoslanej objednávky prostredníctvom internetového portálu predávajúceho a úhradou celej výšky ceny za objednané poradenské služby. Poradenské služby ponúkané predávajúcim mimo jeho prevádzkových priestorov zákazník objednáva u predávajúceho formou vyplnenej a podpísanej objednávky v tlačenej podobe a úhradou celej výšky ceny za objednané poradenské služby.
Potvrdenie o prijatí objednávky vrátane platobných inštrukcií k úhrade ceny za objednané poradenské služby bude zo strany predávajúceho bezodkladne zaslané zákazníkovi na e-mail uvedený v objednávke. Predávajúci je viazaný cenou jednotlivej poradenskej služby aktuálnou ku dňu zaslania/podpísania objednávky zákazníkom, a to po dobu siedmych kalendárnych dní odo dňa doručenia/obdržania objednávky zákazníka. Objednávka je záväzná až okamihom pripísania ceny za objednané poradenské služby na účet predávajúceho podľa odseku 2. tohto článku Obchodných podmienok. Týmto okamihom sa objednávka považuje za zmluvu uzatvorenú medzi predávajúcim a objednávateľom (ďalej len ako „zmluva o poskytovaní poradenských služieb“ v príslušnom gramatickom tvare). Predávajúci e-mailom potvrdí objednávateľovi úhradu ceny za poradenské služby ako aj uzatvorenie zmluvy o poskytovaní poradenských služieb bezodkladne po pripísaní uvedenej peňažnej čiastky na jeho bankový účet.
Predmetom zmluvy týkajúcej sa poradenskej služby je záväzok predávajúceho poskytnúť objednávateľovi ním objednané poradenské služby podľa aktuálnej ceny poradenskej služby uvedenej na internetovom portáli bazi.sk/v podpísanej objednávke, v lehote, rozsahu a spôsobom dojednanom v zmluve a záväzok objednávateľa zaplatiť predávajúcemu za objednané poradenské služby cenu podľa aktuálnej ceny poradenskej služby uvedenej na internetovom portáli bazi.sk/v podpísanej objednávke.
Zákazník má právo na uzavretie kúpnej zmluvy s predávajúcim za podmienok uverejnených na internetovom portáli bazi.sk, podmienok ustanovených týmito Obchodnými podmienkami a príslušnými všeobecne záväznými právnymi predpismi. Dojednania v zmluve dohodnuté medzi predávajúcim a kupujúcim odchylne od Obchodných podmienok majú vždy prednosť pred znením týchto Obchodných podmienok. Špecifikácia infoproduktov je uvedená na internetovom portáli bazi.sk alebo v prípade zmluvy uzatváranej mimo prevádzkových priestorov predávajúceho v listinnej podobe v dokumente s označením objednávka.
Infoprodukty ponúkané na stránkach internetového portálu bazi.sk zákazník objednáva u predávajúceho formou vyplnenej a odoslanej objednávky prostredníctvom internetového portálu predávajúceho a úhradou celej výšky ceny za objednaný infoprodukt. Infoprodukty ponúkané predávajúcim mimo jeho prevádzkových priestorov zákazník objednáva u predávajúceho formou vyplnenej a podpísanej objednávky v tlačenej podobe a úhradou celej výšky ceny za objednané infoprodukty.
Potvrdenie o prijatí objednávky vrátane platobných inštrukcií k úhrade ceny za objednaný infoprodukt bude zo strany predávajúceho bezodkladne zaslané zákazníkovi na e-mail uvedený v objednávke. Predávajúci je viazaný cenou jednotlivého inforpoduktu aktuálnou ku dňu zaslania/podpísania objednávky zákazníkom, a to po dobu siedmych kalendárnych dní odo dňa doručenia/obdržania objednávky zákazníka. Objednávka je záväzná až okamihom pripísania ceny za objednaný inforpodukt na účet predávajúceho podľa odseku 6. tohto článku Obchodných podmienok. Týmto okamihom sa objednávka považuje za zmluvu uzatvorenú medzi predávajúcim a kupujúcim (ďalej len ako „kúpna zmluva“ v príslušnom gramatickom tvare). Predávajúci e-mailom potvrdí kupujúcemu úhradu ceny za infoprodukt ako aj uzatvorenie kúpnej zmluvy bezodkladne po pripísaní uvedenej peňažnej čiastky na jeho bankový účet.
Predmetom kúpnej zmluvy je záväzok predávajúceho dodať kupujúcemu ním objednaný infoprodukt a previesť na neho vlastnícke právo k infoproduktu podľa aktuálnej ceny infoproduktu uvedenej na internetovom portáli bazi.sk/v podpísanej objednávke, v lehote, rozsahu a spôsobom dojednanom v kúpnej zmluve a záväzok kupujúceho zaplatiť predávajúcemu za objednaný infoprodukt cenu podľa aktuálnej ceny infoproduktu uvedenej na internetovom portáli bazi.sk/v podpísanej objednávke.
Zákazník má právo na uzavretie zmluvy o poskytovaní elektronického obsahu nedodávaného na hmotnom nosiči s predávajúcim za podmienok uverejnených na internetovom portáli bazi.sk, podmienok ustanovených týmito Obchodnými podmienkami a príslušnými všeobecne záväznými právnymi predpismi. Dojednania v zmluve dohodnuté medzi predávajúcim a objednávateľom e-knihy odchylne od Obchodných podmienok majú vždy prednosť pred znením týchto Obchodných podmienok. Špecifikácia e-kníh je uvedená na internetovom portáli bazi.sk alebo v prípade zmluvy uzatváranej mimo prevádzkových priestorov predávajúceho v listinnej podobe v dokumente s označením objednávka.
E-knihy ponúkané na stránkach internetového portálu bazi.sk zákazník objednáva u predávajúceho formou vyplnenej a odoslanej objednávky prostredníctvom internetového portálu predávajúceho a úhradou celej výšky ceny za objednané e-knihy. E-knihy ponúkané predávajúcim mimo jeho prevádzkových priestorov zákazník objednáva u predávajúceho formou vyplnenej a podpísanej objednávky v tlačenej podobe a úhradou celej výšky ceny za objednané e-knihy.
Potvrdenie o prijatí objednávky vrátane platobných inštrukcií k úhrade ceny za objednanú e-knihu bude zo strany predávajúceho bezodkladne zaslané zákazníkovi na e-mail uvedený v objednávke. Predávajúci je viazaný cenou jednotlivej e-knihy aktuálnou ku dňu zaslania/podpísania objednávky zákazníkom, a to po dobu siedmych kalendárnych dní odo dňa doručenia/obdržania objednávky zákazníka. Objednávka je záväzná až okamihom pripísania ceny za objednanú e-knihu na účet predávajúceho podľa odseku 10. tohto článku Obchodných podmienok. Týmto okamihom sa objednávka považuje za zmluvu uzatvorenú medzi predávajúcim a objednávateľom e-knihy (ďalej len ako „zmluvy o poskytovaní e-knihy“ v príslušnom gramatickom tvare). Predávajúci e-mailom potvrdí objednávateľovi e-knihy úhradu ceny za e-knihu ako aj uzatvorenie zmluvy o poskytovaní e-knihy bezodkladne po pripísaní uvedenej peňažnej čiastky na jeho bankový účet.
Predmetom zmluvy o poskytovaní e-knihy je záväzok predávajúceho poskytnúť službu – sprístupniť objednávateľovi e-knihy ním objednanú e-knihu podľa aktuálnej ceny e-knihy uvedenej na internetovom portáli bazi.sk/v podpísanej objednávke, v lehote, rozsahu a spôsobom dojednanom v zmluve o poskytovaní e-knihy a záväzok objednávateľa e-knihy zaplatiť predávajúcemu za objednanú e-knihu cenu podľa aktuálnej ceny e-knihy uvedenej na internetovom portáli bazi.sk/v podpísanej objednávke.
Cena za poradenské služby, infoprodukty, e-knihy,
Cena za poradenské služby je uvedená priamo na internetovom portáli bazi.sk pri každej jednotlivej poradenskej službe. V prípade zmluvy uzatváranej mimo prevádzkových priestorov predávajúceho je cena za poradenské služby uvedená v dokumente s označením objednávka, ktorá je odovzdávaná v listinnej podobe. Vyplnením a odoslaním objednávky zákazníkom alebo vyplnením a podpísaním objednávky zákazníkom sa táto stáva pre obe zmluvné strany záväznou cenou za objednanú poradenskú službu, a to na najbližších sedem kalendárnych dní odo dňa doručenia vyplnenej objednávky predávajúcemu alebo odo dňa obdržania vyplnenej a podpísanej objednávky zákazníkom v priestoroch mimo prevádzkových priestorov predávajúceho.
Cenu za poradenské služby uhradí zákazník na základe platobných informácií odoslaných zákazníkovi predávajúcim prostredníctvom e-mailu. Platobné informácie sa považujú za doručené zákazníkovi dňom ich odoslania na e-mail uvedený zákazníkom v objednávke. Zákazník je povinný uhradiť cenu za poradenské služby najneskôr do siedmych kalendárnych dní odo dňa ich doručenia. V prípade ak zákazník cenu za objednané poradenské služby neuhradí do siedmych kalendárnych dní odo dňa doručenia platobných informácií, objednávka poradenských služieb sa automaticky stornuje, tzn. predávajúci nie je povinný poskytnúť zákazníkovi poradenské služby.
Predávajúci následne po úhrade ceny poradenskej služby vystaví objednávateľovi faktúru spolu s potvrdením o úhrade, pričom každá faktúra vystavená predávajúcim bude obsahovať náležitosti riadneho daňového dokladu s rozpisom jednotlivých účtovaných poradenských služieb.
Cena za infoprodukt je uvedená priamo na internetovom portáli bazi.sk pri každom jednotlivom infoprodukte. V prípade zmluvy uzatváranej mimo prevádzkových priestorov predávajúceho je cena za infoprodukt uvedená v dokumente s označením objednávka, ktorá je odovzdávaná v listinnej podobe. Vyplnením a odoslaním objednávky zákazníkom alebo vyplnením a podpísaním objednávky zákazníkom sa táto stáva pre obe zmluvné strany záväznou cenou za objednaný infoprodukt, a to na najbližších sedem kalendárnych dní odo dňa doručenia vyplnenej objednávky predávajúcemu alebo odo dňa obdržania vyplnenej a podpísanej objednávky zákazníkom v priestoroch mimo prevádzkových priestorov predávajúceho. K cene infoproduktu bude pripočítané poštovné, resp. náklady dodania infoproduktu podľa spôsobu a adresy dodania. Špecifikácia poštovného, resp. náklady dodania infoproduktu pre jednotlivé spôsoby dodania infoproduktu sú uvedené na internetovom portáli bazi.sk. V prípade zmluvy uzatváranej mimo prevádzkových priestorov predávajúceho je špecifikácia poštovného, resp. náklady dodania infoproduktu pre vybraný spôsob dodania infoproduktu sú uvedené v dokumente s označením objednávka, ktorá je odovzdávaná v listinnej podobe. Vyplnením objednávky vrátane určenia spôsobu dodania a úhradou príslušnej sumy zákazníkom sa táto služba stáva súčasťou kúpnej zmluvy.
Cenu za infoprodukt vrátane nákladov dodania infoproduktu uhradí zákazník na základe platobných informácií odoslaných zákazníkovi predávajúcim prostredníctvom e-mailu. Platobné informácie sa považujú za doručené zákazníkovi dňom ich odoslania na e-mail uvedený zákazníkom v objednávke. Zákazník je povinný uhradiť cenu za infoprodukt najneskôr do siedmych kalendárnych dní odo dňa ich doručenia. V prípade ak zákazník cenu za objednaný infoprodukt neuhradí do siedmych kalendárnych dní odo dňa doručenia platobných informácií, objednávka infoproduktu sa automaticky stornuje, tzn. predávajúci nie je povinný infoprodukt zákazníkovi dodať.
Predávajúci následne po úhrade ceny infoproduktu vrátane nákladov dodania infoproduktu vystaví kupujúcemu faktúru spolu s potvrdením o úhrade, pričom každá faktúra vystavená predávajúcim bude obsahovať náležitosti riadneho daňového dokladu s rozpisom jednotlivých účtovaných infoproduktov ako aj spôsobu ich dodania.
Cena za e-knihu je uvedená priamo na internetovom portáli bazi.sk pri každej jednotlivej e-knihe. V prípade zmluvy uzatváranej mimo prevádzkových priestorov predávajúceho je cena za e-knihu uvedená v dokumente s označením objednávka, ktorá je odovzdávaná v listinnej podobe. Vyplnením a odoslaním objednávky zákazníkom alebo vyplnením a podpísaním objednávky zákazníkom sa táto stáva pre obe zmluvné strany záväznou cenou za objednanú e-knihu, a to na najbližších sedem kalendárnych dní odo dňa doručenia vyplnenej objednávky predávajúcemu alebo odo dňa obdržania vyplnenej a podpísanej objednávky zákazníkom v priestoroch mimo prevádzkových priestorov predávajúceho.
Cenu za e-knihu uhradí zákazník na základe platobných informácií odoslaných zákazníkovi predávajúcim prostredníctvom e-mailu. Platobné informácie sa považujú za doručené zákazníkovi dňom ich odoslania na e-mail uvedený zákazníkom v objednávke. Zákazník je povinný uhradiť cenu za e-knihu najneskôr do siedmych kalendárnych dní odo dňa ich doručenia. V prípade ak zákazník cenu za objednanú e-knihu neuhradí do siedmych kalendárnych dní odo dňa doručenia platobných informácií, objednávka e-knihy sa automaticky stornuje, tzn. predávajúci nie je povinný e-knihu zákazníkovi sprístupniť.
Predávajúci následne po úhrade ceny e-knihy vystaví objednávateľovi e-knihy faktúru spolu s potvrdením o úhrade, pričom každá faktúra vystavená predávajúcim bude obsahovať náležitosti riadneho daňového dokladu s rozpisom jednotlivých účtovaných e-kníh.
V prípade ak predmetom zmluvy je poskytnutie poradenskej služby, zmluva bude obsahovať rozsah (špecifikácia poradenských služieb), spôsob jej poskytnutia (osobne alebo cez online komunikáciu), miesto plnenia, čas plnenia a cenu poradenskej služby. V prípade ak je poradenská služba poskytovaná individuálne, dohoda o čase plnenia bude uskutočnená prostredníctvom e-mailovej komunikácie medzi predávajúcim a objednávateľom. V prípade ak je poradenská služba poskytovaná hromadne (napr. workshop) sú miesto a čas plnenia uverejnené na portáli bazi.sk, prípadne budú poskytnuté predávajúcim prostredníctvom e-mailu alebo v prípade zmluvy uzatváranej mimo prevádzkových priestorov predávajúceho sú miesto a čas plnenia uvedené v v dokumente s označením objednávka, ktorá je odovzdávaná v listinnej podobe.
V prípade, ak je objednávateľom spotrebiteľ a dohodnutá poradenská služba sa má začať poskytovať pred uplynutím lehoty na odstúpenie od zmluvy o poskytovaní poradenských služieb (14 dní odo dňa uzatvorenia zmluvy o poradenských službách) alebo ak spotrebiteľ o poskytovanie služby pred uplynutím lehoty na odstúpenie od zmluvy o poskytovaní poradenských služieb (14 dní odo dňa uzatvorenia zmluvy o poradenských službách) požiadal:
Objednávateľ odoslaním vyplnenej objednávky/podpísaním vyplnenej objednávky:
berie na vedomie, že udelením súhlasu so začatím poskytovania poradenskej služby pred uplynutím lehoty na odstúpenie od zmluvy stráca po úplnom poskytnutí služby právo na odstúpenie od zmluvy o poskytovaní poradenských služieb,
objednávateľ výslovne súhlasí so začatím poskytovania poradenskej služby pred uplynutím lehoty na odstúpenie od zmluvy o poskytovaní poradenských služieb,
objednávateľ vyhlasuje, že bol predávajúcim riadne poučený o tom, že udelením tohto súhlasu stráca po úplnom poskytnutí služby právo na odstúpenie od zmluvy o poskytovaní poradenských služieb.
Ak predávajúci nesplní zmluvu, pretože poradenskú službu nemôže poskytnúť, je povinný o tom bezodkladne informovať objednávateľa, ktorým je spotrebiteľ a do 14 dní mu vrátiť zaplatenú cenu, ak sa predávajúci a objednávateľ nedohodnú na náhradnom plnení.
V prípade ak predmetom zmluvy je dodanie infoproduktu, zmluva bude obsahovať špecifikáciu infoproduktu, spôsob jeho dodania (poštou, kuriérom osobne), miesto dodania, dodaciu lehotu a cenu infoproduktu vrátane ceny dodania (poštovné, …..).
Spôsob dodania infoproduktu závisí od výberu kupujúceho. Ceny dodania infoproduktu sú uvedené na internetovom portáli bazi.sk priamo pri výbere spôsobu dodania. V prípade zmluvy uzatváranej mimo prevádzkových priestorov predávajúceho je špecifikácia poštovného, resp. náklady dodania infoproduktu pre vybraný spôsob dodania infoproduktu sú uvedené v dokumente s označením objednávka, ktorá je odovzdávaná v listinnej podobe.
Infoprodukt bude doručený na adresu, ktorú uvedie kupujúci v objednávke. Infoprodukt bude doručený v čo možno najkratšom čase. Predávajúci sa zaväzuje dodať kupujúcemu objednnaý infoprodukt v lehote do 30 dní odo dňa uzatvorenia kúpnej zmluvy. Konkrétna dodacia lehota vzťahujúca sa k objednanému infoproduktu bude oznámená kupujúcemu najneskôr do 3 pracovných dní odo dňa uzatvorenia kúpnej zmluvy, a to prostredníctvom e-mailu.
V prípade výberu spôsobu dodania – osobne obdrží kupujúci od predávajúceho e-mail v ktorom mu oznámi od ktorého dňa je infoprodukt k dispozícii na vyzdvihnutie. V prípade výberu spôsobu dodania – poštou/kuriérom obdrží kupujúci od predávajúceho e-mail v ktorom mu oznámi deň, kedy bol infoprodukt zo strany predávajúceho prepravcovi odovzdaný na prepravu. Predávajúci nezodpovedá za oneskorené doručenie infoproduktu z dôvodov na strane doručovateľov (pošty, kuriéra,…). Predávajúci rovnako nezodpovedá za oneskorenú dodávku infoproduktu spôsobenú nesprávne a/alebo neúplne vyplnenou dodacou adresou zo strany kupujúceho.
Kupujúci je povinný prevziať infoprodukt v dohodnutom mieste a čase osobne, alebo zabezpečiť jeho prevzatie. Prevzatie tovaru kupujúci písomne potvrdí v dodacom liste. Spolu s infoproduktom obdrží kupujúci účtovný doklad (faktúru), ktorá zároveň slúži ako záručný list.
Povinnosť predávajúceho dodať objednaný infoprodukt je splnená jeho odovzdaním kupujúcemu v dohodnutom mieste plnenia alebo okamihom odovzdania na prepravu dopravcovi (prepravnej službe) na miesto určenia. Povinnosť dodať infoprodukt sa považuje za splnenú aj v prípade, ak kupujúci neprevezme infoprodukt v dohodnutom čase a na dohodnutom mieste, resp. infoprodukt odmietne prevziať. V prípade ak si kupujúci infoprodukt neprevezme a tento je vrátený predávajúcemu, má predávajúci právo od kúpnej zmluvy odstúpiť a od kupujúceho požadovať náklady spojené s vrátením tovaru, t.j. náklady spojené s dodaním infoproduktu a jeho následným spätným zaslaním.
Pri prevzatí infoproduktu je kupujúci povinný skontrolovať infoprodukt, či nebol poškodený obal infoproduktu (mechanické poškodenie spôsobené prepravou) a či je infoprodukt bez vád. V prípade viditeľného poškodenia infoproduktu je kupujúci oprávnený infoprodukt neprevziať.
V prípade poškodenia infoproduktu je potrebné priamo na mieste spísať s dopravcom (slovenskou poštou, kuriérom) záznam o zistených vadách spôsobených počas prepravy. V prípade, že kupujúci tovar prevezme aj napriek evidentnému poškodeniu obalu, predávajúci neuzná prípadné neskoršie reklamácie z tohto dôvodu.
Kupujúci nadobúda vlastnícke právo k infoproduktu úplným zaplatením kúpnej ceny a jeho prevzatím v mieste dodania.Prevzatím infoproduktu prechádza na kupujúceho nebezpečenstvo náhodnej skazy a náhodného zhoršenia.
V prípade ak predmetom zmluvy je poskytnutie e-knihy, zmluva bude obsahovať špecifikáciu e-knihy, e-mailovú adresu dodania, dodaciu lehotu a cenu e-knihy.
V prípade, ak je objednávateľom spotrebiteľ a dohodnutá dodacia lehota má byť kratšia ako lehota na odstúpenie od zmluvy o poskytovaní e-knihy (14 dní odo dňa uzatvorenia zmluvy o poskytovaní e-knihy):
berie na vedomie, že udelením súhlasu s poskytnutím e-knihy pred uplynutím lehoty na odstúpenie od zmluvy stráca právo na odstúpenie od zmluvy o poskytnutí e-knihy,
objednávateľ výslovne súhlasí s poskytnutím e-knihy pred uplynutím lehoty na odstúpenie od zmluvy o poskytnutí e-knihy,
objednávateľ vyhlasuje, že bol predávajúcim riadne poučený o tom, že udelením tohto súhlasu stráca právo na odstúpenie od zmluvy o poskytnutí e-knihy.
Po uhradení ceny za sprístupnenie e-knihy, predávajúci sprístupní e-knihu objednávateľovi v dohodnutej lehote, a to jej zaslaním na e-mail, ktorý uviedol objednávateľ v objednávke alebo e-knihu sprístupní technickým umožnením stiahnutia e-knihy prostredníctvom podporovaných zariadení a softvéru. Objednávateľ si e-knihu prevezme po jej sprístupnení. Od momentu prevzatia e-knihy objednávateľom sa povinnosti predávajúceho považujú za splnené.
Na čítanie e-kníh je potrebné elektronické zariadenie (PC, čítačka e-kníh, tablet, …) a softvér (program), ktorý je schopný e-knihy zobrazovať. Konkrétna špecifikácia formátov e-kníh, ich ochrana, podporované zariadenia ako aj informácie o kompatibilite e-knihy s hardvérom a softvérom sú uvedené na internetovom portáli bazi.sk pri jednotlivých e-knihách.
Predávajúci poskytuje zákazníkovi nevýhradné právo uchovávať si primeraný počet permanentných kópii e-knihy, prezerať, používať a zobrazovať e-knihu neobmedzene čo do počtu opakovaní, výlučne však len pre svoje vlastné, osobné, nekomerčné použitie.
Predávajúci zákazníka výslovne upozorňuje na skutočnosť, že e-kniha je chránená autorským zákonom. Objednávateľ nemôže predávať, prenajímať, požičiavať, šíriť, distribuovať, vysielať, sublicencovať alebo iným spôsobom priraďovať práva k e-knihe alebo akejkoľvek jej časti akejkoľvek tretej strane, nesmie odstraňovať popisy alebo označenia týkajúce sa vlastníctva uvedené v e-knihe. Objednávateľ nie je oprávnený obchádzať, modifikovať, znefunkčniť či odstraňovať ochranu, ktorá chráni e-knihu.
Zákazník vyplnením objednávky berie na vedomie, že uzatvorením zmluvy o poskytovaní e-knihy nedochádza k prenosu duševného vlastníctva predávajúceho ani žiadneho z jeho dodávateľov.
Zmluva sa uzatvára na dobu určitú, a to do riadneho splnenia si povinností oboch zmluvných strán vyplývajúcich zo zmluvy o poskytovaní poradenských služieb, kúpnej zmluvy, zmluvy o poskytovaní e-knihy a Obchodných podmienok, ktoré sú jej neoddeliteľnou súčasťou.
ODSTÚPENIE OD ZMLUVY OBJEDNÁVATEĽOM/KUPUJÚCIM, KTORÝM JE SPOTREBITEĽ
Objednávateľ/kupujúci, ktorý je spotrebiteľom je v zmysle ustanovenia § 7 ods.1 zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho oprávnený aj bez uvedenia dôvodu odstúpiť od zmluvy v lehote 14 dní.
v prípade zmluvy o poskytovaní poradenských služieb po 14 dňoch odo dňa uzavretia zmluvy,
v prípade kúpnej zmluvy predmetom ktorej je predaj infoproduktu po 14 dňoch odo dňa keď spotrebiteľ alebo ním určená tretia osoba s výnimkou dopravcu prevezme tovar (infoprodukt)
v prípade zmluvy o poskytovaní elektronického obsahu nedodávaného na hmotnom nosiči (e-knihy) po 14 dňoch odo dňa uzavretia zmluvy.
listom zaslaným poštou na adresu: MSP Controlling, s. r. o. , Letná 1077/11, 064 01 Stará Ľubovňa
alebo e-mailom na adrese: info@bazi.sk
Ak spotrebiteľ odstúpi od zmluvy o poradenských službách a pred začatím poskytovania služieb udelil výslovný súhlas podľa článku IV odseku 2 Obchodných podmienok, spotrebiteľ je povinný uhradiť predávajúcemu iba cenu za skutočne poskytnuté plnenie do dňa doručenia oznámenia o odstúpení od zmluvy.
ODSTÚPENIE OD ZMLUVY OBJEDNÁVATEĽOM/KUPUJÚCIM, KTORÝM JE PODNIKATEĽ
Odstúpenie od zmluvy objednávateľom/kupujúcim podnikateľom sa spravuje príslušnými ustanovenia zákona č.513/1991 Zb. Obchodného zákonníka v znení neskorších predpisov.
Záručná doba je 24 mesiacov. Ak je na predávanej veci, jej obale alebo návode k nej pripojenom vyznačená lehota na použitie, neskončí sa záručná doba pred uplynutím tejto lehoty
Na žiadosť kupujúceho je predávajúci povinný poskytnúť záruku písomnou formou (záručný list). Ak to povaha veci umožňuje, postačí namiesto záručného listu vydať doklad o kúpe. Záručný list obsahuje označenie predávajúceho (obchodné meno, sídlo), obsah záruky, jej rozsah a podmienky, dĺžku záručnej doby a údaje potrebné na uplatnenie záruky. Ak záručný list neobsahuje všetky náležitosti, nespôsobuje to neplatnosť záruky. Záručným listom je doklad o kúpe – faktúra, ktorá slúži zároveň aj ako dodací list.
Pri preberaní tovaru je kupujúci, alebo ním poverená osoba, povinná skontrolovať, či obal, v ktorom je tovar zabalený, nie je poškodený. V prípade jeho poškodenia je potrebné priamo na mieste spísať s dopravcom (slovenskou poštou, kuriérom) záznam o zistených vadách spôsobených počas prepravy. Kupujúci je oprávnený odmietnuť prevzatie zásielky, ktorá nie je v zhode s kúpnou zmluvou.
V prípade, že kupujúci tovar prevezme aj napriek evidentnému poškodeniu obalu, predávajúci neuzná prípadné neskoršie reklamácie z tohto dôvodu. Nekompletnosť infoproduktu alebo poškodenie infoproduktu je kupujúci povinný oznámiť predávajúcemu do 48 hodín od prevzatia/neprevzatia zásielky, a to na e-mail info@bazi.sk. Predávajúci sa zaväzuje po obdržaní reklamácie kupujúceho bezodkladne kontaktovať a vybaviť s ním reklamáciu v čo najkratšom čase, najneskôr však do 30 dní odo dňa uplatnenia reklamácie.
oneskorené doručenie infoproduktu zavinené doručovateľom (slovenská pošta, kuriér),
oneskorené doručenie infoproduktu zavinené nesprávne uvedenou adresou prijímateľa,
poškodenie infoproduktu zavinené doručovateľom (slovenská pošta, kuriér),
obsahovú náplň knihy a podobných produktov, oficiálne vydaných vydavateľom.
Ak je kupujúcim spotrebiteľ, môže uplatniť v rámci záručnej doby vady na tovare u predávajúceho v súlade s reklamačnými podmienkami stanovenými zákonom č. 40/1964 Zb. Občiansky zákonník v znení neskorších právnych predpisov, zákonom č. 250/2007 Z. z. o ochrane spotrebiteľa a týmito Obchodnými podmienkami.
Pri uplatnení reklamácie kupujúci zašle na vyššie uvedenú adresu spolu s chybným tovarom vyplnený reklamačný formulár (kupujúci uvedie v reklamačnom formulári nasledujúce údaje: identifikácia kupujúceho, číslo objednávky, popis tovaru, ktorý si kupujúci žiada vrátiť/vymeniť s uvedením kódu, množstva a ceny, názov a číslo bankového účtu kupujúceho a kód banky, dátum a podpis kupujúceho), daňový doklad preukazujúci kúpu tovaru (faktúru) a doklad o doručení.
Pri uplatnení reklamácie kupujúcim – spotrebiteľom po 12 mesiacoch od kúpy, keď ju predávajúc zamietol, predávajúci je povinný v doklade o vybavení reklamácie uviesť, komu môže spotrebiteľ zaslať výrobok na odborné posúdenie. Ak je výrobok zaslaný na odborné posúdenie určenej osobe, náklady odborného posúdenia, ako aj všetky ostatné s tým súvisiace účelne vynaložené náklady znáša predávajúci bez ohľadu na výsledok odborného posúdenia Ak spotrebiteľ odborným posúdením preukáže zodpovednosť predávajúceho za vadu, môže reklamáciu uplatniť znova. Počas vykonávania odborného posúdenia záručná doba neplynie. Predávajúci je povinný spotrebiteľovi uhradiť do 14 dní odo dna znova uplatnenia reklamácie všetky náklady vynaložené na odborné posúdenie, ako aj všetky s tým súvisiace účelne vynaložené náklady. Znova uplatnenú reklamáciu nemožno zamietnuť.
Objednávateľ poradenskej služby berie na vedomie, že predávajúci nezodpovedá za výsledky bazi analýzy a tieto ani v žiadnom prípade nemôže ovplyvniť. Objednávateľ poradenskej služby nie je oprávnený reklamovať vadu poskytnutej poradenskej služby, ktorá by mala spočívať v nespokojnosti s výsledkami analýzy alebo akejkoľvek inej námietky vyplývajúcej z analýzy, ktorú predávajúci nemôže ovplyvniť.
V prípade vady poskytnutej poradenskej služby, ktorá bola spôsobená predávajúcim, je objednávateľ oprávnený požadovať primeranú zľavu z ceny objednanej poradenskej služby alebo náhradu takto vzniknutej škody, ak mu bola touto vadou spôsobená škoda. Musí existovať príčinná súvislosť medzi vadou v poskytovaní objednanej poradenskej služby predávajúcim a škodou vzniknutou objednávateľovi.
Objednávateľ je povinný uplatniť si reklamáciu do 14 dní od momentu, kedy objednávateľovi podľa článku VI. odseku 25. Obchodných podmienok vznikla škoda v dôsledku vady pri poskytovaní objednaných poradenských služieb zo strany predávajúceho, inak nárok z reklamácie zaniká.
Zákazník uzatvorením zmluvy o poskytovaní e-knihy berie na vedomie a súhlasí, že používa e-knihu na vlastné riziko. Predávajúci nie je zodpovedný za prípadnú škodu, ktorá v súvislosti s používaním e-knihy zákazníkovi vznikne. E-kniha je poskytovaná v aktuálnom stave, s prípadnými nedostatkami a bez záruky. Všetky poplatky uskutočnené v súvislosti so službou sú finálne a objednávateľ nemá nárok na ich vrátenie, ak predávajúci neurčí inak.
Ochrana Vášho súkromia pri spracovaní osobných údajov je pre nás dôležitou záležitosťou. Ubezpečujeme Vás, že Vaše osobné údaje budú spracúvané v nevyhnutnom rozsahu, bezpečne a profesionálne, a že nedôjde k ich úniku ani inému zneužitiu. Osobné údaje sa spracúvajú len v kontexte registrácie, uzatvárania kontraktu, prieskumu alebo marketingu.
Objednávateľ poradenskej služby poskytuje obchodnej spoločnosti MSP Controlling, s. r. o. so sídlom Letná 1077/11, 064 01 Stará Ľubovňa, IČO: 46 869 506, zapísanej v Obchodnom registri Okresného súdu Prešov, oddiel: Sro, vložka č. 33377/P (ďalej tiež v tomto článku Obchodných podmienok označovaný ako “prevádzkovateľ”) ako prevádzkovateľovi informačných systémov osobné údaje slobodne a dobrovoľne, a to v zmysle zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“).
Prevádzkovateľ je oprávnený spracúvať osobné údaje objednávateľa poradenskej služby v rozsahu:
riadnej realizácie záväzkovo-právneho vzťahu, ktorý vznikol medzi prevádzkovateľom a dotknutou osobou (objednávateľom) na základe uzavretej zmluvy vrátane predzmluvných vzťahov,
získavania a spracúvania štatistických informácií o objednávateľoch,
získavania reakcií a hodnotení objednávateľov,
Prevádzkovateľ získava osobné údaje od objednávateľov v rozsahu potrebnom na riadnu realizáciu záväzkovo-právneho vzťahu (zmluvy o poskytovaní poradenských služieb), ktorý vznikol medzi prevádzkovateľom a objednávateľom, predmetom ktorého je poskytnutie poradenskej služby za dohodnutú cenu v súlade s ustanovením § 10 ods.3 písm.b) zákona o ochrane osobných údajov bez súhlasu dotknutej osoby.
Objednávateľ poradenskej služby uzatvorením zmluvy o poskytovaní poradenských služieb súhlasí s tým, že na hromadne poskytovanej poradenskej službe (ďalej aj „podujatie“) budú vznikať fotografie z podujatia. Objednávateľ poradenskej služby výslovne súhlasí s vyhotovením fotografií a so zverejnením takto vzniknutých fotografií na internetovej stránke prevádzkovateľa, sociálnych médiách a prípadne iných materiáloch dokumentujúcich a propagujúcich činnosť prevádzkovateľa. Objednávateľ poradenskej služby udeľuje prevádzkovateľovi súhlas podľa ustanovenia § 11 zákona o ochrane osobných údajov so spracovaním jeho osobných údajov uvedených v registračnom formulári a/alebo objednávke, ako aj fotografií vyhotovených na podujatí na účely získavania a spracúvania štatistických informácií o zákazníkoch, získavania reakcií a hodnotení zákazníkov, podpory predaja prostredníctvom marketingových ponúk, newsletterov, informácií o ponúkaných službách, produktoch, novinkách, na marketingové účely a propagačné účely prevádzkovateľa. V prípade vyhotovenia fotografie dotknutej osoby ako účastníka podujatia počas účasti na podujatí, budú/môžu byť osobné údaje v rozsahu vyhotovenej fotografie zverejnené na propagačné účely na internetovej stránke prevádzkovateľa wwwbazi.sk a všetkých jej podstránok, na sociálnych médiách a iných materiáloch dokumentujúcich a propagujúcich činnosť prevádzkovateľa. Prevádzkovateľ je oprávnený vyhotoviť a použiť takéto fotografie primeraným spôsobom len so súhlasmi účastníkov podujatia a len na propagačné účely podujatia a nie je oprávnený tieto použiť v rozpore s oprávnenými záujmami fyzickej osoby/účastníka podujatia. Súhlas objednávateľa poradenskej služby podľa týchto obchodných podmienok platí až do doby, kým tento súhlas zákazník neodvolá. Tento súhlas môže objednávateľ poradenskej služby kedykoľvek odvolať písomne na adrese MSP Controlling, s. r. o. , Letná 1077/11, 064 01 Stará Ľubovňa alebo e-mailom na info@bazi.sk.
Kupujúci infoproduktu a objednávateľ e-knihy poskytuje obchodnej spoločnosti MSP Controlling, s. r. o. so sídlom Letná 1077/11, 064 01 Stará Ľubovňa, IČO: 46 869 506 , zapísanej v Obchodnom registri Okresného súdu Prešov, oddiel: Sro, vložka č. 33377/P (ďalej tiež ako “prevádzkovateľ”) ako prevádzkovateľovi informačných systémov osobné údaje slobodne a dobrovoľne, a to v zmysle zákona o ochrane osobných ú
Prevádzkovateľ je oprávnený spracúvať osobné údaje kupujúceho/objednávateľa e-knihy v rozsahu:
riadnej realizácie záväzkovo-právneho vzťahu, ktorý vznikol medzi prevádzkovateľom a dotknutou osobou (kupujúcim/objednávateľom e-knihy) na základe uzavretej zmluvy vrátane predzmluvných vzťahov,
získavania a spracúvania štatistických informácií o kupujúcich/objednávateľoch e-kníh,
získavania reakcií a hodnotení kupujúcich/objednávateľov e-kníh,
Prevádzkovateľ získava osobné údaje od kupujúcich/objednávateľov e-kníh v rozsahu potrebnom na riadnu realizáciu záväzkovo-právneho vzťahu (kúpnej zmluvy/zmluvy o poskytovaní e-knihy), ktorý vznikol medzi prevádzkovateľom a kupujúcim/objednávateľom e-knihy, predmetom ktorého je dodanie objednaného tovaru za dohodnutú kúpnu cenu/sprístupnenie e-knihy v súlade s ustanovením § 10 ods.3 písm.b) zákona o ochrane osobných údajov bez súhlasu dotknutej osoby.
Zákazník udeľuje prevádzkovateľovi súhlas podľa ustanovenia § 11 zákona o ochrane osobných údajov so spracovaním jeho osobných údajov uvedených v registračnom formulári a/alebo objednávke na účely získavania a spracúvania štatistických informácií o zákazníkoch, získavania reakcií a hodnotení zákazníkov, podpory predaja prostredníctvom marketingových ponúk, newsletterov, informácií o ponúkaných službách, produktoch, novinkách, na marketingové účely. Súhlas zákazníka podľa týchto obchodných podmienok platí až do doby, kým tento súhlas zákazník neodvolá. Súhlas možno odvolať písomne na adrese MSP Controlling, s. r. o. , Letná 1077/11, 064 01 Stará Ľubovňa alebo e-mailom na info@bazi.sk.
V prípade, že si neželáte, aby boli vaše osobné údaje uložené v našej databáze, môžete si tovar objednať telefonicky, prípadne uveďte v “Poznámke k objednávke” žiadosť o ich vymazanie ihneď po jej vybavení.
Každý zaregistrovaný zákazník je automaticky prihlásený na odber noviniek prostredníctvom e-mailu. V prípade, že chcete zrušiť automatické zasielanie noviniek, informujte nás o tom na emailovej adrese info@bazi.sk.
Prevádzkovateľ poveril spracúvaním osobných údajov sprostredkovateľa: obchodnú spoločnosť Red Fox Advisory s.r.o., so sídlom Roľnícka 349, 831 07 Bratislava, IČO: 47 072 890, zapísaná v Obchodnom registri Okresného súdu Bratislava I, oddiel: Sro, vložka č. 88193/B (vedenie účtovníctva).
Poučenie dotknutej osoby (užívateľa) v zmysle zákona oochrane osobných údajov: Dotknutá osoba (t.j. každá fyzická osoba, ktorej osobné údaje spracováva prevádzkovateľ informačného systému v zmysle zákona o ochrane osobných údajov) má právo na základe písomnej žiadosti od poskytovateľa vyžadovať potvrdenie, či sú alebo nie sú osobne údaje o nej spracúvané; vo všeobecne zrozumiteľnej forme informácie o spracúvaní osobných údajov v informačnom systéme v rozsahu podľa 15 ods. 1 písm. a) až e) druhy až šiesty bod zákona o ochrane osobných údajov; vo všeobecne zrozumiteľnej forme presne informácie o zdroji, z ktorého získal jej osobné údaje na spracúvanie; vo všeobecne zrozumiteľnej forme zoznam jej osobných údajov, ktoré sú predmetom spracúvania; opravu alebo likvidáciu svojich nesprávnych, neúplných alebo neaktuálnych osobných údajov, ktoré sú predmetom spracúvania; likvidáciu jej osobných údajov, ktorých účel spracúvania sa skončil; ak sú predmetom spracúvania úradné doklady obsahujúce osobné údaje, môže požiadať o ich vrátenie; likvidáciu jej osobných údajov, ktoré sú predmetom spracúvania, ak došlo k porušeniu zákona o ochrane osobných údajov; blokovanie jej osobných údajov z dôvodu odvolania súhlasu pred uplynutím času jeho platnosti, ak poskytovateľ spracúva osobné údaje na základe súhlasu dotknutej osoby. Dotknutá osoba ma ďalej právo u poskytovateľa písomne namietať voči: spracúvaniu jej osobných údajov, o ktorých predpokladá, že sú alebo budú spracúvané na účely priameho marketingu bez jej súhlasu a žiadať ich likvidáciu; využívaniu mena, priezviska, titulu a adresy na účely priameho marketingu v poštovom styku; poskytovaniu mena, priezviska, titulu a adresy na účely priameho marketingu. Dotknutá osoba má ďalej právo: u poskytovateľa písomne alebo osobne, ak vec neznesie odklad, namietať voči spracovaniu jej osobných údajov bez jej súhlasu, aj keď sa súhlas v zmysle § 10 ods. 3 písm. a), e), f) a g) zákona o ochrane osobných údajov nevyžaduje, a to vyslovením oprávnených dôvodov alebo predložením dôkazov o neoprávnenom zasahovaní do jej práv a pravom chránených záujmov, ktoré sú alebo môžu byť v konkrétnom prípade takýmto spracúvaním osobných údajov poškodené; u poskytovateľa písomne alebo osobne, ak vec neznesie odklad, namietať a nepodrobiť sa rozhodnutiu poskytovateľa, ktoré by malo pre ňu právne účinky alebo významný dosah, ak sa také rozhodnutie vydá výlučne na základe úkonov automatizovaného spracúvania jej osobných údajov; pri podozrení, že jej osobné údaje sa neoprávnene spracúvajú, podať Úradu pre ochranu osobných údajov SR návrh na začatie konania o ochrane osobných údajov. Ak dotknutá osoba nemá spôsobilosť na právne úkony v plnom rozsahu, jej práva môže uplatniť zákonný zástupca. Ak dotknutá osoba nežije, jej práva, ktoré mala podľa zákona o ochrane osobných údajov, môže uplatniť blízka osoba. Nakoľko dotknutá osoba nemá povinnosť svoje osobne údaje poskytovateľovi poskytnúť, je oprávnená svoj súhlas so spracovaním osobných údajov kedykoľvek odvolať. Poskytovateľ si nesmie súhlas dotknutej osoby vynucovať a ani podmieňovať hrozbou odmietnutia zmluvného vzťahu, služby, tovaru alebo povinnosti, ktorú mu ustanovuje zákon. Poskytovateľ bude spracovávať osobné údaje manuálne a/alebo pomocou prostriedkov výpočtovej techniky, a to prostredníctvom oprávnených osôb. Spracovaním osobných údajov sa rozumie vykonávanie akýchkoľvek operácií alebo súboru operácií s osobnými údajmi, vrátane ich získavania, zhromažďovania, šírenia, zaznamenávania, usporadúvania, prepracúvania alebo menenia, vyhľadávania, prehliadania, preskupovania, kombinovania, premiestňovania, využívania, uchovávania, blokovania, likvidácie, ich cezhraničného prenosu, poskytovania, sprístupňovania alebo zverejňovania. Poskytovateľ je oprávnený spracovávať osobné údaje ktorýmkoľvek z uvedených spôsobov, je však povinný tieto údaje zabezpečiť pred zneužitím alebo poškodením v súlade so zákonom o ochrane osobných údajov.
V nadväznosti vyššie uvedené zákazník prehlasuje že bol v súlade s ustanovením § 15 ods.1 zákona o ochrane osobných údajov informovaný o podmienkach spracúvania osobných údajov prevádzkovateľom, ktoré sú zverejnené na internetovej stránke bazi.sk v obchodných podmienkach v článku VIII. ochrana osobných údajov a cookies.
Práva a povinnosti predávajúceho a zákazníka sa spravujú zmluvou uzavretou medzi predávajúcim a objednávateľom/kupujúcim, týmito Obchodnými podmienkami a doplňujúcimi informáciami uvedenými na portáli bazi.sk a všeobecne záväznými právnymi predpismi, najmä Občianskym zákonníkom, zákonom č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho v platnom znení, zákonom 22/2004 Z.z. o elektronickom obchode v platnom znení a zákonom č. 250/2007 Z.z. o ochrane spotrebiteľa v platnom znení v prípade spotrebiteľa a Obchodným zákonníkom v prípade podnikateľa.
Neplatnosť niektorého ustanovenia zmluvy uzavretej medzi predávajúcim a objednávateľom/kupujúcim alebo neplatnosť niektorého ustanovenia Obchodných podmienok nemá vplyv na platnosť ostatných ustanovení zmluvy alebo Obchodných podmienok, ak je takéto ustanovenie oddeliteľné. Zmluvné strany sa zaväzujú v prípade potreby neplatné ustanovenia bez zbytočného omeškania nahradiť takým ustanovením, ktoré sa svojím obsahom a účelom najviac približuje účelu neplatného ustanovenia.
Zmluva predstavuje úplnú dohodu medzi predávajúcim a objednávateľom/kupujúcim v zmysle predmetu zmluvy a nahrádza všetky predchádzajúce dohody, prísľuby, oznámenia, prehlásenia alebo záruky, v písomnej i ústnej forme, ktoré sa týkajú poskytovania tej istej poradenskej služby/infoproduktu/e-knihy, pokiaľ sa zmluvné strany písomne nedohodli inak.
Zmluvy sú archivované u predávajúceho v elektronickej forme a prístupné objednávateľovi/kupujúcemu na základe jeho žiadosti.
V prípade, že zmluvné dojednania medzi predávajúcim a objednávateľom/kupujúcim uvedené v zmluve sú v rozpore s ustanoveniami Obchodných podmienok, ustanovenia zmluvy majú prednosť pred ustanoveniami Obchodných podmienok.
Tieto Obchodné podmienky nadobúdajú platnosť a účinnosť dňom 08.09.2016.